বিবিক্ত আর দেরি করতে চায় না। মোহরের কথা ভেবে তার মনটা বড় চঞ্চল হয়ে ওঠে। একটা পুরনো গাছের কোটরে সে যদি মোহরটা লুকিয়ে রাখত। তাহলে তার এত দুশ্চিন্তা হতো না। শীতকালে কৃষকরা তাদের ঘর মেরামত করে। সে যে কৃষকের চালে মোহর লুকিয়ে রেখেছে সে যদি ঘর মেরামত করে থাকে তাহলে হয়েছে। এ জন্মে তাকে আর মোহর ফিরে পেতে হবে না। নিমিত্ত যত জোর করতে লাগল বিবিক্ত ততই বাড়ি যাওয়ার জন্য ব্যস্ত হয়ে উঠল। অবশেষে নিমিত্ত তাকে এগিয়ে দিয়ে আসার জন্য তৈরি হলো। একদিন সুন্দর সকাল দেখে দুই বন্ধু মুরলীর দিকে যাত্রা শুরু করল। দুর্বল হওয়ার কারণে বিবিক্ত ঠিকমত উড়তে পারে না। বিবিক্ত সাথে খাবার এবং পানীয় নিয়ে এসেছে। বন্ধুকে বিশ্রাম, খাদ্য এবং সাহসের মাধ্যমে উজ্জীবিত করে বাড়িতে পৌঁছে দেয় নিমিত্ত।